Pupastvere

Pupastvere on küla Tartu maakonnas Tartu vallas.

Küla on mainitud esimest korda 1426. aastal (Puppestevere)Eesti kohanimeraamat, lk. 506..

Pupastvere on Vooremaale tüüpiline ahelküla, mis tekkis talude kruntiajamise tagajärjel Pupastvere voorele ridastikku krunditud taludest, samas kui vana küla lammutamisel jäänud endisele kohale ainult neli taluAjalooline traditsioon Äksi kihelkonnast, kogunud Anete Vanaveski 1928/1929. aastal.. Voore harjal asuv kuue kilomeetri pikkune Pupasvere on umbküla – ainus külla viiv tee lõpeb sohu. Maastikulise iseärasuse tõttu on rahvasuus Pupastvereks kutsutud ka SandiväsitajaksValter Toots. "Pupastverelased Tallinnas." Vooremaa 23. oktoober 2010..

Pupastveres Ülalt-Pursti (Mäelt-Pursti) talus on sündinud skulptor Jaan Koort, kelle "Ema portree" on maalitud 1911. aastal samas Ülalt-Pursti kodus"Jaan Koort, Vooremaalt pärit suurmees." Vooremaa 6. aprill 2013.. Alt-Pursti talus pidas töökoda-ateljeed skulptor Herman HallisteToots, Valter. 2008. "Ta oli presidendi naaber." Tartu Valla Kuukiri (135), veebruar 2008. lk. 13.

Pupastveres on elanud kergejõustiklane ja põllumajandustegelane Ursel Teedemaa.Martin Pau."Sandiväsitaja küla suitsud jäävad lõpupoole harvaks." Postimees 21. märts 2005.

Pupastvere küla lõunaservas Orge pargis asunud Orge külakoolis on õppinud kunstnik Jaan Koort (1893–1896) ja kirjanik Mait Metsanurk (1889–1893)"Tartumaa pärandkultuurist." Tartu, 2011. lk. 142..

Ärkamisajal tegutses Pupastveres Orge koolmeister Paul Bergmanni asutatud Orge-Kärkna pasunakoor, mis lisaks Eesti linnadele käis esinemas ka Peterburis ja Soomes.Rudolf Põldmäe. "Lehekülgi eesti muusikaajaloost." Sirp ja Vasar nr. 41 (668) 12. oktoober 1956.

Viited

 Välislingid 
http://www.eestigiid.ee/?CatID=100&ItemID=3644

Kategooria:Tartu vald
Kategooria:Tartu maakonna külad